ai4bharat/Pralekha huggingface dataset:
کابینہ
بھارت سرکار اور یونائٹیڈ کنگڈم آف گریٹ برٹین اور شمالی آئرلینڈ کی حکومت کے درمیان کسٹمز سے متعلق امور میں تعاون اور کسٹمز سے متعلق معاملات میں باہمی انتظامی مدد سے متعلق معاہدے کو کابینہ کی منظوری
نئی دہلی، 28/اپریل2021 ۔ وزیر اعظم جناب نریندر مودی کی صدارت میں کابینہ نے کسٹمز کوآپریشن اور کسٹمز سے متعلق امور میں باہمی انتظامی تعاون کے بارے میں جمہوریہ بھارت کی حکومت اور یونائٹیڈ کنگڈم آف گریٹ برٹین  اور شمالی آئرلینڈ کی حکومت کے درمیان ایک معاہدے پر دستخط اور توثیق کو منظوری دی ہے۔
اثر:
معاہدے سے کسٹمز سے متعلق جرائم کی روک تھام اور جانچ کے لئے مفید معلومات کی دستیابی میں مدد ملے گی۔ اس معاہدے سے کاروبار کو آسان بنانے اور دونوں ملکوں کے درمیان کاروبار سے متعلق مال کا مؤثر کلیئرینس یقینی بننے کی بھی امید ہے۔
نفاذ کی حکمت عملی اور اہداف:
متعلقہ حکومتوں کے ذریعے منظوری دیے جانے کے بعد دونوں ملکوں کی حکومتوں کی جانب سے اس معاہدے پر دستخط کئے جائیں گے۔ یہ معاہدہ دونوں فریقوں کی باقاعدہ مجاز نمائندوں کے ذریعہ دستخط کے بعد والے مہینے کے پہلے دن سے نافذ ہوگا۔
پس منظر:
یہ معاہدہ دونوں ملکوں کے کسٹمز سے متعلق افسران کے درمیان اطلاعات و خفیہ معلومات مشترک کرنے کا ایک قانونی ڈھانچہ فراہم کرے گا اور کسٹمز سے متعلق قوانین پر مناسب عمل اور کسٹمز سے متعلق جرائم کی روک تھام اور جانچ اور جائز کاروبار کو آسان بنانے میں مدد کرے گا۔ دونوں ملکوں کے کسٹمز انتظامیہ کے اتفاق رائے سے مجوزہ معاہدہ کے مسودہ کو حتمی شکل دے دی گئی ہے۔ اس معاہدہ میں بھارت کے کسٹمز محکمہ کی تشاویش اور کسٹمز ویلیو، ٹیرف کلاسیفکیشن اور دونوں ملکوں کے درمیان تجارت والے مال کے ذریعہ کے بارے میں معلومات کے لین دین سے متعلق ضرورتوں کا خاص طور پر خیال رکھا گیا ہے۔
وزیراعظم کا دفتر
وزیراعظم نے ٹیکنالوجی کے قومی دن کے موقع پر سائنسدانوں کو سلام پیش کیا
وزیراعظم جناب نریندر مودی نے ٹیکنالوجی کے قومی دن کے موقع پر سائنسدانوں اور ٹیکنالوجی کا جذبہ رکھنے والے افراد کی تعریف کی ہے۔
سلسلے وار ٹوئیٹس میں وزیراعظم نے کہا کہ :
‘‘ ٹیکنالوجی کے قومی دن کے موقع پر ہم اپنے سائنسدانوں اور ٹیکنالوجی کا جذبہ رکھنے والے افراد کی محنت اور مضبوط عزم کو سلام پیش کرتے ہیں۔ ہم فخر کے ساتھ 1998 پوکھرن ٹیسٹ کو یاد کرتے ہیں، جس نے ہندوستان کی سائنسی اور تکنیکی صلاحیت کا مظاہرہ کیا۔
کسی بھی مشکل صورتحال میں ہمارے سائنس دانوں اور اختراع کاروں نے ہمیشہ موقع پر پہنچ کر چیلنج کو کم کرنے کے لئے کام کیاہے ۔ پچھلے ایک سال کے دوران انہوں نے کووڈ اُنیس سے لڑنے کے لئے سخت محنت اور توجہ کے ساتھ کام کیا ہے۔ میں ان کے جذبے اور غیر معمولی جوش کی تعریف کرتا ہوں۔
صدر جمہوریہ کا سکریٹریٹ
بچوں کے دن کے موقع پر صدر جمہوریہ نے مختلف اسکولوں کے طلباء سے ملاقات کی
صدرجمہوریہ نے بچوں کو بڑے خواب دیکھنے کیلئے کہا، کیونکہ آج کے خواب کل کی حقیقت ہوں گے
مختلف اسکولوں کے طلباء نے آج صبح  کو راشٹرپتی بھون کلچرل سنٹر  میں صدر جمہوریہ ہند، محترمہ دروپدی مرمو سے ملاقات کی۔
اس موقع پر صدر جمہوریہ نے کہا کہ بچپن زندگی کا سب سے خوبصورت دور ہوتا ہے۔ بچے جیسے بھی ہوں، عزیزہوتے ہیں۔ یہی وہ چیز ہے جو انہیں زندگی دیتی ہے۔ آج ہم بچوں کی اس معصومیت اور پاکیزگی کا دن منا رہے ہیں۔
صدر جمہوریہ نے کہا کہ ہر نئی نسل نئے امکانات اور نئے خواب لے کر آتی ہے۔ یہ ٹیکنالوجی اور اطلاعاتی انقلاب کا ایک نیا دور ہے۔ بچے اب مختلف گھریلو، سماجی اور ماحولیاتی مسائل کے تئیں کافی بیدار ہیں۔ ٹیکنالوجی کی آمد کے بعد علم اور معلومات اب ان کے ہاتھ میں ہیں ۔ لہذا یہ سب سے زیادہ اہم ہے کہ ہم انہیں صحیح اقدار سکھانے اور انہیں مختلف سرگرمیوں اور مباحثوں میں شامل کرنے کی زیادہ کوشش کریں۔ ہم بچوں سے بھی بہت کچھ سیکھ سکتے ہیں۔
صدر جمہوریہ نے بچوں کو مشورہ دیا کہ وہ بڑے خواب دیکھیں اور ایک نئے اور ترقی یافتہ بھارت کا خواب دیکھیں۔ انہوں نے کہا کہ آج کے خواب کل کی تعبیر ہوں گے۔ انہوں نے بچوں کو مشورہ دیا کہ وہ اس قسم کے بھارت کے بارے میں سوچیں کہ جب وہ بڑے ہوں ، تو وہ اس میں رہنا چاہیں۔ انہوں نے اس بات پر زور دیا کہ وہ نتائج کی فکر کیے بغیر اپنے فرائض انجام دیتے رہیں، بالآخر وہ انہیں بڑی کامیابی سے ہمکنار کرائیں گے۔ انہوں نے کہا کہ آج وہ جس راستے کا انتخاب کرتے ہیں وہ آئندہ دنوں میں بھارت کا سفر طے کرے گا۔ انہوں نے انہیں یہ بھی مشورہ دیا کہ وہ بڑے ہونے کے بعد بھی اپنے بچپن کو زندہ رکھیں۔ انہوں نے ان پر زور دیا کہ وہ ہندوستان کی ثقافت سے جڑے رہیں، ہمیشہ اپنے والدین کا احترام کریں اور مادر وطن سے محبت کریں۔
وزارات ثقافت
ہندوستان کے قومی کیلنڈر کو اپنانے کی 65 ویں سالگرہ کے موقع پر آج نئی دہلی میں دو روزہ قومی کانفرنس کی تعارفی تقریب اور ویب سائٹ کا اجراء
آزادی کے امرت مہوتسو کے ایک حصے کے طور پر اور ہندوستان کے قومی کیلنڈر کو اپنانے کی 65 ویں سالگرہ کے موقع پر تعارفی تقریب اور دو روزہ قومی کانفرنس کی ویب سائٹ کا آغاز آج نئی دہلی میں ہوا۔ ڈاکٹر سریواری چندر شیکھر، سکریٹری، شعبہ سائنس اور ٹیکنالوجی، ارضیاتی سائنسز کی وزارت کے سکریٹری ، ڈاکٹر آر روی چندرن، ڈاکٹر شیکھر سی منڈے، ڈائریکٹر جنرل، سی ایس آئی آر اور سیکریٹری، ڈی ایس آئی آر، پروفیسر وینو گوپال اچانتا، ڈائریکٹر، سی ایس آئی آر – این پی ایل اس موقع پر موجود معززین میں شامل تھے۔ ‘انڈین نیشنل کیلنڈر’، ہندوستان کی شناخت کا ایک سائنسی اظہار ہے اور اسے ہماری پارلیمنٹ نے 1957 میں آئینی طور پر اپنایا تھا۔
وجنانا بھارتی نے وزارت ثقافت، محکمہ سائنس اور ٹیکنالوجی، ارضیاتی سائنسز کی وزارت کی سائنسی اور صنعتی تحقیق کی کونسل، اور بہت سی دوسری سائنسی تنظیموں جیسے آئی یو سی اے اے،آئی آئی اے ، وکرم یونیورسٹی اجین، آئی آئی ٹی اندور وغیرہ، اور سماجی سائنسی تنظیموں جیسے راشٹریہ دندرشیکا پرچار منچ وغیرہ کے اشتراک سے قومی سطح پر کانفرنس کا انعقاد کیا ہے۔
ڈاکٹر سریواری چندر شیکھر، سکریٹری، محکمہ سائنس اور ٹکنالوجی نے آج کہا ‘‘مجھے خوشی ہے کہ سائنس اور ٹیکنالوجی کی وزارت اور ثقافت کی وزارت اور بہت سی دوسری لیبوریٹریاں آج اپنے ماضی میں کھوئے ہوئے چیزوں سے خود کو دوبارہ جوڑنے کے لیے شامل ہوئی ہیں۔’’ اور امید ہے کہ یہ ہم سب کے لیے ایک نئی شروعات ہے جسے ہمیں سنجیدگی سے لینا چاہیے۔
اس موقع پر خطاب کرتے ہوئے، ڈاکٹر رنجنا اگروال، ڈائریکٹر، سی ایس آئی آر - این آئی ایس سی اے آئی آر نے ہندوستانیوں کے لیے چیتیا 1944 کی اہمیت پر روشنی ڈالی۔ انہوں نے کہا کہ ہم قومی کیلنڈر کو فروغ دینے کے لیے مختلف وزارتوں، تنظیموں کے ساتھ مل کر اجین اور ڈونگلا میں دو روزہ پروگرام منعقد کر رہے ہیں۔
پروفیسر وینو گوپال اچانتا، ڈائریکٹر، سی ایس آئی آر – این پی ایل نے کہا کہ کیلنڈر سائنسی طور پر قائم ہے اور یہ اہم ہے کہ ہم اس تقریب کا اہتمام کر رہے ہیں اور خود اپنے کیلنڈر کو فروغ دے رہے ہیں جو کافی عرصے سے موجود ہے لیکن اسے آگے بڑھانے، قبول کرنےاور ہماری روز مرہ زندگی میں لانے کی ضرورت ہے ۔
ہندوستان کے قومی کیلنڈر پر دو روزہ کانفرنس اور نمائش 23- 22 اپریل 2022 کو اجین اور ڈونگلا  میں طے کی گئی ہے۔
کانفرنس کو فروغ دینے اور اسے مقبول بنانے کے لیے 22 مارچ 2022 کو سی ایس آئی آر- این پی ایل ، نئی دہلی میں اس تقریب کے چھ تعارفی پروگرام مقرر کیے گئے ہیں۔ 29 مارچ 2022 کو انڈین انسٹی ٹیوٹ آف ایسٹرو فزکس، بنگلورو؛ 05 اپریل 2022 کو ایس این بوس نیشنل سینٹر فار بیسک سائنسز، کولکتہ میں، 06 اپریل 2022 گوہاٹی میں؛ 10 اپریل 2022 کو سنٹرل یونیورسٹی آف جموں، جموں میں اور 11 اپریل 2022 کو ممبئی یونیورسٹی، ممبئی میں یہ پروگرام مقرر کئے گئے ہیں ۔
یہ تعارفی پروگرام نوجوانوں کو ہندوستانی قومی کیلنڈر کے بارے میں آگاہ کریں گے۔ اس تقریب میں شرکت کے لیے آن لائن رجسٹریشن اس ایونٹ کے لیے بنائی گئی ویب سائٹ http://bharatcalendar.in پر کھول دی گئی ہے۔ منتخب شرکاء کو اجین میں ہونے والی کانفرنس میں شامل ہونے کا موقع دیا جائے گا۔ اسی سے متعلق ایک ایکسپو، لیکچرز، پینل ڈسکشن اور آبزرویشن سیشن اس کانفرنس کا حصہ ہوں گے۔
ریلوے کی وزارت
مسافروں کیلئے حفاظتی اقدامات
ٹرینوں اور اسٹیشن پر مسافروں کے تحفظ اور سکیورٹی کیلئے ریلوے ، گورنمنٹ ریلوے پولیس کے کوآرڈینیشن سے مندرجہ ذیل اقدامات کر رہی ہے۔
1.زدپذیر اور نشان زد روٹوں ؍ سیکشن پر ریلوے پروٹیکشن فورس کے ذریعے ریل گاڑیوں کے علاوہ روزانہ مختلف ریاستوں کی گورنمنٹ ریلوے پولیس کے ذریعے اسکارٹ کیاجاتا ہے۔
2.مشکل میں پھنسے مسافروں کو سکیورٹی سے متعلق مدد کے لئے بھارتی ریلوےکا ہیلپ لائن نمبر 139 پورے ہفتے 24 گھنٹے چالو ہے۔
3.مختلف سوشل میڈیا پلیٹ فارم کے توسط یعنی ٹوئیٹر، فیس بک وغیرہ سے ریلوے خواتین سمیت مسافروں کی سکیورٹی بڑھانے اور تحفظ سے متعلق ان کی تشویش کو دور کرنے کےلئے مسلسل ان کے رابطے میں ہے۔
4.مسافروں کو چوری، چھینا جھپٹی اور نشہ آور اشیا وغیرہ سے محتاط رہنے کے تئیں بیدار کرنے کی غرض سے پبلک ایڈریس سسٹم کے ذریعے مسلسل اعلانات ہوتے ہیں۔
5.کلوز سرکٹ ٹیلی ویژن کیمرہ نیٹ ورک، ایکسیس کنٹرول وغیرہ کے ذریعے زدپذیر اسٹیشنوں کے سرویلانس پر مشتمل ایک انٹیگریٹیڈ سکیورٹی سسٹم کی منظوری دی گئی، تاکہ 202 سے زیادہ ریلوے اسٹیشنوں کے سرویلانس نظام کو بہتر بنایا جا سکے۔
6.ٹرینوں اور ریلوے کے احاطوں میں غیر قانونی افراد کے داخلے کے خلاف مہم چلائی جاتی ہیں۔
7.اہم اسٹیشنوں پر مرحلے وار طریقے سے اسٹیشن سکیورٹی پلان نافذ کیا جا رہا ہے تاکہ رسائی کنٹرول، سرویلانس کو بہتر بنایا جا سکے اور اسٹیشن پر مختلف سکیورٹی ایجنسیوں کے درمیان تال میل پیدا کیاجا سکے۔
8.مسافروں کی سکیورٹی بڑھانے کی غرض سے 2931 کوچوں اور 668 ریلوے اسٹیشنوں کے لئے سی سی ٹی وی کیمرے فراہم کئے گئے ہیں۔
9.نئے تیار شدہ سیمی الیکٹریکل ملٹی پل یونٹ  کے خواتین کمپارٹمنٹ اور ڈبوں میں اور کولکاتہ میٹرو کے ایئر کنڈیشن ریکس میں ایمرجنسی ٹاک بیک سسٹم اور کلوز سرکٹ ٹیلی ویژن سرویلانس کیمرے فراہم کئے گئے ہیں۔
یہ اطلاع آج لوک سبھا میں ریلوے، کامرس اور صنعت اور صارفین کے امور، خوراک اور عوامی نظام تقسیم کے وزیر جناب پیوش گوئل نے دی۔
امور داخلہ کی وزارت
مرکزی کابینہ نے مرکز کے زیر انتظام علاقے لداخ کے لئے ایک مربوط کثیر المقاصد بنیادی ڈھانچہ کارپوریشن کے قیام کو منظوری دی
مجموعی طور پر 25 کروڑ روپئے کے بقدر شیئر پونجی کے ساتھ کارپوریشن خطے میں ترقی کے لئے وقف اولین ادارہ ہوگا
کارپوریشن صنعت، سیاحت، نقل و حمل اور علاقائی مصنوعات اور دستکاری کی مارکیٹنگ کے لئے کام کرے گی
کارپوریشن لداخ میں بنیادی ڈھانچے کی ترقی کے لئے اہم تعمیراتی ایجنسی کے طور پر کام کرے گی
روزگار میں اضافے، لداخ خطے کی مبنی بر شمولیت اور مربوط ترقی کے توسط سے آتم نربھر بھارت کا ہدف حاصل کیا جائے گا
نئی دہلی، 22 جولائی 2021: وزیر اعظم جناب نریندر مودی کے زیر صدارت مرکزی کابینہ نے مرکز کے زیر انتظام علاقے لداخ کے لئے ایک مربوط کثیر المقاصد بنیادی ڈھانچہ ترقیاتی کارپوریشن کے قیام کو منظوری دے دی ہے۔
کابینہ نے کارپوریشن کے لئے 144200 روپئے ۔ 218200 روپئے کے پے اسکیل پر منیجنگ ڈائرکٹر کی ایک اسامی نکالنے کی بھی منظوری دی۔
کارپوریشن کی مجاز شیئر پونجی 25 کروڑ روپئے کے بقدر ہوگی اور تکراری لاگت تقریباً 2.42 کروڑ روپئے ماہانہ کے بقدر ہوگی۔ یہ ایک نیا ادارہ ہے۔ موجودہ وقت میں، نوتشکیل شدہ مرکز کے زیر انتظام علاقے لداخ میں ایسا کوئی ادارہ نہیں ہے۔ اس منظوری میں روزگار کے مواقع میں اضافے کے لئے ایک بنیادی اہلیت ہے کیونکہ کارپوریشن مختلف قسم کی ترقی سے متعلق سرگرمیوں کا آغاز کرے گی۔ کارپوریشن صنعت، سیاحت، نقل و حمل اور علاقائی و دستکاری مصنوعات کی مارکیٹنگ کے لئے کام کرے گی۔لداخ میں بنیادی ڈھانچے کی ترقی کے لئے کارپوریشن اہم تعمیراتی ایجنسی کے طور پر کام کرے گی۔
کارپوریشن کے قیام سے مرکز کے زیر انتظام علاقے لداخ کی مبنی بر شمولیت اور مربوط ترقی ہوگی۔ اس کے بدلے میں یہ پورے علاقے اور مرکز کے زیر انتظام علاقے کی آبادی کی سماجی ۔معاشی ترقی کو یقینی بنایا جائے گا۔
ترقی کے اثرات کثیر جہتی ہوں گے۔ یہ مستقبل میں انسانی وسائل کی ترقی اور اس کے بہتر استعمال میں مدد فراہم کرے گی۔ یہ اشیاء اور خدمات کی گھریلو پیداوار کو فروغ دے گی اور ان کی بلارکاوٹ دستیابی کو آسان بنائے گی ۔ اس طرح، یہ منظوری آتم نربھر بھارت کے ہدف کو حاصل کرنے میں مدد فراہم کرے گی۔
پس منظر:
- جموں و کشمیر تنظیم نو ایکٹ 2019 کے مطابق پہلے کی جموں و کشمیر ریاست کی تنظیم نو کے نتیجے میں مرکز کے زیر انتظام علاقہ لداخ  31 اکتوبر 2019 کو وجود میں آیا۔
- جموں و کشمیر تنظیم نو ایکٹ،2019 کی دفعہ 85 کے تحت ایک صلاح کار کمیٹی تشکیل دی گئی تھی، جو اس وقت کی جموں و کشمیر ریاست کی املاک اور واجبات کے مرکز کے زیر انتظام علاقے جموں وکشمیر اور مرکز کے زیر انتظام علاقے لداخ کے درمیان تقسیم کے تعلق سے سفارشات کرنے کے لئے وجود میں آئی تھی۔ مذکورہ بالا کمیٹی نے دیگر باتوں کے ساتھ ساتھ انڈمان اور نکوبار جزائرمربوط ترقیاتی کارپوریشن لمیٹڈ  کی طرز پر لداخ مربوط بنیادی ڈھانچہ ترقیاتی کارپوریشن لمیٹڈ کے قیام کے لئے سفارش کی ہے، جس میں لداخ کی خاص ضرورتوں کے مطابق مختلف ترقیاتی سرگرمیوں کو شروع کرنے کے لئے ایک مناسب مینڈیٹ دیا گیا ہو۔
- اسی طرح، مرکز کے زیر انتظام علاقے لداخ نے اس وزارت کو مرکز کے زیر انتظام علاقے لداخ میں کارپوریشن کے قیام کے لئے ایک تجویز ارسال کی، جس کی سفارش اپریل 2021 میں وزارت خزانہ کی قیام سے متعلق لاگت کمیٹی  کے ذریعہ کی گئی تھی۔
نائب صدر جمہوریہ ہند کا سکریٹریٹ
نائب صدر جمہوریہ نے اونم کے موقع پر لوگوں کو مبارکباددی ہے
نئی دہلی 11ستمبر ۔ نائب صدرجمہوریہ ہندجناب ایم وینکیا نائیڈو نےاونم کے مقدس تہوار کے موقع پر لوگوںکو مبارکباددی ہے ۔ اپنے پیغام میں انہوں نے کہا ہے کہ اونم کیرالہ کے افسانوی بادشاہ مہابلی کی یاد میں منایاجاتا ہے ،جس کی حکومت کے بارے میں کہا جاتا ہے کہ اس نے سلطنت میں امن اور خوشحالی قائم کردی تھی ۔ پھولوںکا یہ رنگا رنگ تہوار خاندان اوردوستوں کے لئے ایک ساتھ ملنے اور روایتی کھیلوں ،موسیقی اور رقص میں حصہ لینے اور ایک عظیم الشان دعوت ’ اوناسادیہ ‘ میں شرکت کا موقع فراہم کرتا ہے ۔
نائب صدرجمہوریہ کے پیغام کا متن :
’’ میں اونم کے مقدس موقع پر ملک کے لوگوں پرخلوص مبارکباد اور ان کے لئے نیک خواہشات کا اظہار کرتا ہوں ۔
اونم ، کیرالہ کے افسانوی حکمراں ، بادشاہ مہابلی کی یاد میں منایاجاتا ہے ۔ جن کی فیض رساں اور دلکش حکومت کے بارے میں کہا جاتا ہے کہ اس نے سلطنت میں امن اور خوشحالی قائم کردی تھی۔
پھولوں کا یہ رنگا رنگ تہوار ، خاندان اور دوستوں کے ایک ساتھ ملنے اور روایتی کھیلوں ،موسیقی اور رقص میں حصہ لینے اور ایک عظیم الشان دعوت ’ اوناسادیہ ‘ میں شرکت کا موقع فراہم کرتا ہے ۔ اونم مادی خوشحالی نیز دیانت داری یگانگت ، رحم دلی ،قربانی اور قناعت پسندی کی اقدار کی خوشی منانے کی علامت ہے۔ یہ انسانی انا کو ختم کرنے اور اندرونی امن کے حصول کی نمائندگی کرتا ہے۔
خدا کرے کہ یہ تہوار ہمارے ملک میں امن ،خوشحالی اور خوشی کے نئے دور کا آغاز ثابت ہو۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
U-4107
(Visitor Counter : 40
سائنس اور ٹیکنالوجی کی وزارت
نئی تکنیک خلیج بنگال کے نشیبی علاقوں میں مدارینی طوفانوں کا سیٹیلائٹ سے بھی پہلے پتہ لگانے میں مدد گار ثابت ہوسکتی ہے
نئی دہلی،09/جو ن ۔ ہندوستانی سائنسدانوں نے ایک ایسی امید افزا تکنیک دریافت کی ہے جو سیٹیلائٹ سے بھی پہلے شمالی بحر ہند کے خطے میں سمندری سطح کے اوپر مدارینی سمندری طوفانوں کے بننے اور مضبوط ہونے کا سراغ لگا سکتی ہے۔
مدارینی نے سمندری طوفانوں کی پیشگی سراغ رسانی کے بہت وسیع پیمانے پر سماجی اور معاشی اثرات سامنے آتے ہیں۔ اب تک ریمورٹ سینسنگ کی تکنیک کے ذریعہ ان طوفانوں کا بہت جلد پتہ لگایاجاتا تھا۔تاہم یہ اسی وقت ممکن تھا جب سمندر کی گرم سطح کے اوپر ایک کم دباؤ کاعلاقہ بہت واضح طور پر قائم ہوجائے۔اس سراغ رسانی اور طوفان کے اثرات کے درمیان جو ایک وسیع تر ٹائم گیپ ہوتا ہے اس سے تیاریوں کی سرگرمیوں میں مدد ملتی ہے۔
گرم سمندری ماحول کے اوپر قائم طوفانی نظام کی اطلاعات سے پہلے،ابتدائی فضائی استحکام میکانزم، اس کے ساتھ ساتھ گرداب کی تشکیل بلند ترین ماحولیاتی سطح تک پہنچ جاتے ہیں۔اس طرح کے بھنور اس ماحولیاتی نظام کا نمایاں حصہ ہے جو طوفانی ہواؤں کے ماحول پر مشتمل ہوتا ہے اور جس میں ایک گرم سمندری سطح کے اوپر ایک واضح طوفانی دباؤ میں تبدیل ہوجانے کی صلاحیت ہوتی ہے۔
جیا البرٹ، وشنو پریا ساہو اور آئی آئی ٹی کھڑگ پور کے پرساد کے بھاسکرن پر مشتمل سائنسدانوں کی ایک ٹیم نے ہندوستانی حکومت کے سائنس اور ٹیکنالوجی کے محکمے کی مدد سےموسمیاتی تبدیلی پروگرام کے تحت، بھنور کاسراغ لگانے والی ٹیکنک استعمال کرتے ہوئے ایک نیا طریقہ کار ایجاد کیا، جس کے ذریعہ شمالی بحر ہند کے خطے میں مدارینی سمندری طوفانوں کے وقت کی پہلے سے سراغ رسانی اور ان طوفانوں کی تشکیلی مرحلوں کاپتہ لگایا جاسکتا ہے۔ یہ تحقیق ایٹموسفیئرک ریسرچ نام کے رسالہ میں حال ہی میں شائع ہوئی ہے۔
سائنسدانوں کے ذریعہ تیار کئے گئے اس نظام کا مقصد طوفان سے قبل ماحولیاتی خطے میں گردابی صورتحال کے ابتدائی سراغوں کی نشاندہی کرنا اور اس کے زمانی و مکانی ارتقا کا پتہ لگانا ہے۔یہ مطالعہ مانسون کے بعد آنے والے چار شدید طوفانوں کے معاملے میں منعقد کیا گیا تھا ،یہ طوفان ہیں:فائلن ، وردھا،گاجا،مادی۔ اس کے علاوہ مانسون سے قبل آنے والے طوفان مورا اور ایلا بھی ہیں ،جو شمالی بحر ہند کے اوپر وجود میں آئے۔
اس ٹیم نے مشاہدہ کیا کہ اس ٹیکنک کے ذریعہ کم سے کم چار دن کے اندر مانسون سے قبل اور بعد کے موسموں میں تشکیل پانے والے سمندری طوفانوں کے بارے میں پیش گوئی کی جاسکتی ہے۔مدارینی طوفانوں کے وجود میں آنے کے میکانزم کی شروعات ماحولیاتی سطحوں کی بالائی حصہ پر ہوتی ہے اور ما بعد مانسون معاملات کے برعکس مانسون سے قبل والے معاملات میں ان کا سراغ ایک زیادہ بڑے لیڈ ٹائم کے اندر لگا لیاجاتا ہے۔ اس مطالعہ کے ذریعہ ماحولیاتی نظام میں گردابوں کی سرگرمیوں کی ایک جامع تفتیش غیر ترقی پذیر معاملات کے حوالے سےکی گئی اور اس سے جو نتائج برآمد ہوئے ان کاترقی پذیر معاملات کے ساتھ موازنہ کیا گیا۔
اس تکینک میں مدارینی سمندری طوفانوں کی قبل از وقت سراغ رسانی کی صلاحیت پائی جاتی ہے اور اس کے ذریعہ سمندر کی سطح کے اوپر کی صورتحال کا سیٹیلائٹ کے مقابلے میں جلد پتہ لگا یا جاسکتا ہے۔
اوپر دیئے گئے ڈائی گرام میں اوکیوبو ویز زیٹا پیرا میٹر کے اجزاء کو دکھایا گیا ہے۔ طوفانوں میں  فائلین، وردھا، گاجا اور مادی نیلا حصہ او ڈبلیو زیڈ پی کے استعمال کے ذریعہ ماحولیاتی قبل طوفان گردابوں کی نمائندگی کرتا ہے۔جبکہ سرخ حصہ گرم سمندری سطح کے اوپر سیٹیلائٹ کے ذریعہ کم دباؤ کی سراغ رسانی کو ظاہر کرتا ہے۔
پبلکیشن لنک: : https://doi.org/10.1016/j.atmosres.2021.105670
مزید تفصیلات کے لئے پی کے بھاسکرن پر رابطہ کریں۔
وزارات ثقافت
آل انڈیا وندے بھارتم نرتیہ اتسو کے چوتھے زونل سطح کا مقابلہ کل دہلی میں منعقد ہوگا
شمالی زون کے ریاستوں اور مرکزکے زیر انتظام ریاستوں کی سطح کے مقابلوں کے تقریباً 25 فاتح گروپ اس پروگرام میں حصہ لیں گے
نئی دہلی۔ 11 دسمبر آزادی کا امرت مہوتسو کے طور پر ہندوستان کی آزادی کے 75 ویں سال کی یاد میں منایا جانے والا وندے بھارتم، وزارت دفاع اور وزارت ثقافت کی ایک منفرد پہل ہے ۔ 26 جنوری 2022 کو نئی دہلی میں یوم جمہوریہ کی پریڈ میں نمائش کے لیے بہترین صلاحیتوں کا انتخاب کرنے کے لیے منعقد کیا جا رہا رقص کا مقابلہ ایک دلچسپ مرحلے پر پہنچ گیا ہے۔ اس مقابلے کے چوتھے زونل سطح کی تقریب کل  کو نئی دہلی میں منعقد ہوگی۔ زونل سطح کا یہ آخری مقابلہ ہوگا۔ اس تقریب میں شمالی زون کی مختلف ریاستوں اور مرکز کے زیر انتظام علاقوں کے لیے منعقدہ ریاستی سطح کے مقابلوں کے تقریباً 25 فاتح گروپ حصہ لیں گے۔ جموں و کشمیر، ہماچل پردیش، پنجاب، چندی گڑھ، اتراکھنڈ، اتر پردیش، ہریانہ، راجستھان اور دہلی کے گروپ اس ایونٹ میں حصہ لینے کے اہل تھے۔ یہ پہلی بار ہے کہ یوم جمہوریہ کے پریڈ میں حصہ لینے والے ڈانس گروپوں کا انتخاب آل انڈیا سطح کے مقابلے کی بنیاد پر کیا جا رہا ہے۔
17 نومبر کو ضلعی سطح پر شروع ہونے والے وندے بھارتم مقابلے میں 323 گروپوں میں 3,870 سے زیادہ شرکاء نے حصہ لیا۔ ضلعی سطح پر اسکریننگ پاس کرنے والوں نے 30 نومبر 2021 سے ریاستی سطح کے مقابلے میں حصہ لیا۔ 4 دسمبر 2021 تک 5 دنوں کے عرصے میں ریاستی سطح کے مقابلے کے لیے 20 سے زیادہ ورچوئل ایونٹ منعقد کیے گئے۔ ریاستی سطح کے لیے 300 سے زیادہ گروپ کا انتخاب کیا گیاجس میں 3,000 سے زیادہ رقاص/شرکاء شامل ہوئے ۔ اس طرح، ایک ماہ کے عرصے میں اس انعقاد نے تمام خواہشمندوں کو قومی سطح پر ایک سلاٹ جیتنے کے لیے اپنی صلاحیتوں کا مظاہرہ کرنے کا موقع فراہم کیا۔
دہلی میں زونل سطح کے چوتھے ایونٹ کے دوران، کلاسیکی ، عوامی ، قبائلی اور عصری اصناف میں ہندوستان کے بھرپور رقص، موسیقی، گیتوں کا مشاہدہ کرنے کا موقع ملے گا۔ یہ تقریب صبح 10.00 بجے سے سول لائنز کے شاہ آڈیٹوریم میں منعقد ہوگی۔
زونل سطح کے گزشتہ ایونٹ کولکاتہ ، ممبئی  اور بنگلورو  میں منعقد ہوئے تھے۔ زونل سطح کے مقابلوں کو ویب سائٹ  اور موبائل ایپلی کیشن کے ساتھ وندے بھارتم کے آفیشل فیس بک پیج اور یوٹیوب چینل پربراہ راست نشر کیا جائے گا۔
زونل سطح کے مقابلے کے لیے 200 سے زیادہ ٹیموں کے 2,400 سے زائد شرکاء کو شارٹ لسٹ کیا گیا تھا۔ اس راؤنڈ سے منتخب ٹیمیں گرانڈ فنالے میں جائیں گی، فاتح قرار دیے گئے 480 سرفہرست رقاص 26 جنوری 2022 کو راج پتھ، نئی دہلی میں منعقدہ یوم جمہوریہ کے پریڈ میں اپنے فن کا مظاہرہ کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14132
(Visitor Counter : 94
وزارتِ تعلیم
حکومت ایم ڈی ایم اسکیم کے تحت ڈی بی ٹی کے توسط سے مالی مدد فراہم کرے گی
تقریبا 11.8 کروڑ طلبا کو فائدہ ہوگا
اس مقصد کے لیے تقریبا 1200 کروڑ روپے کااضافی فنڈ فراہم کیا جائے گا
نئی دہلی،28/مئی2021،
مرکزی وزیرتعلیم جناب رمیش پوکھریال‘ نشنک ’نے ایک خصوصی فلاحی اقدام کے طور پر سبھی مجاز طلبا کے لیے مڈڈے میل اسکیم میں پکانے پر آنے والے خرچ کے حصے کے طور پر فوائد کی براہ راست منتقلی  کے ذریعے 11.8 کروڑ طلبا  کو مالی امداد فراہم کرنے کی تجویز کو منظوری دے دی۔ اس سے مڈڈے میل پروگرام کو تقویت ملے گی۔ یہ پردھان منتری غریب کلیان ان یوجنا  کے تحت تقریبا 80 کروڑ فیض یافتگان کے لیے ماہانہ 5 کلو گرام فی کس کے حساب سے مفت اناج تقسیم کرنے کے بھارتی حکومت کے اعلان کے علاوہ ہے۔
اس فیصلے سے وبا کے چیلنجنگ وقت کے دوران بچوں کے تغذیتی سطح اور ان کی قوت مدافعت کے تحفظ میں مدد ملے گی۔
مرکزی حکومت، ریاستی حکومتوں اور مرکز کے زیر انتظام علاقوں کی انتظامیہ کو اس مقصد کے لیے تقریبا 1200 کروڑ روپے کے اضافی فنڈ فراہم کرے گی۔ مرکزی حکومت کے اس ایک بار کے خصوصی فلاحی اقدام سے ملک بھر میں سرکاری اور سرکاری امداد سے چلنے والے 11.20 لاکھ اسکولوں کے پہلی سے آٹھویں جماعت میں پڑھنے والے تقریبا 11.8 کروڑ بچوں کو فائدہ ہوگا۔
۔۔۔۔۔۔۔۔۔۔۔
U-4917
ش ح۔ ف ا ۔ ت ع۔
(Visitor Counter : 173
کوئلے کی وزارت
کوئلہ کی وزارت نے تین کوئلہ کانوں کو مختص کرنے کے لئے احکامات جاری کئے
تجارتی کانکنی کے تحت اب تک 48 احکامات جاری کیے گئے ہیں
کوئلہ کی وزارت نے تجارتی کوئلے کی کانکنی کے تحت آج مزید تین کوئلے کی کانوں کو مختص کرنے کے لئے احکامات جاری کیے ہیں۔ کامیاب بولی دہندگان کے نمائندوں کو ایڈیشنل سکریٹری  اور نامزد اتھارٹی، جناب ایم ناگراجو سے مختص کرنے کے احکامات موصول ہوئے۔ اپنے خطاب کے دوران ایڈیشنل سکریٹری اور نامزد اتھارٹی نے توانائی کے تحفظ میں شراکت کے لیے نجی شعبے کی شرکت پر زور دیا۔ انہوں نے کامیاب بولی دہندگان سے بھی درخواست کی کہ وہ کوئلے کی کان کی ترقی کو کارکردگی کے پیمانے کے مطابق مکمل کریں۔
ان تینوں کوئلے کی کانوں کی مجموعی پیداواری صلاحیت 3.7 ملین ٹن سالانہ  اور ارضیاتی ذخائر 156.57 ملین ٹن ہے۔ توقع ہے کہ ان کانوں سے 408 کروڑ روپے سالانہ کی آمدنی ہوگی اور یہ 550 کروڑ روپے کی سرمایہ کاری کو راغب کرے گا۔ اس سے 5000 افراد کو روزگار ملے گا۔
ان کوئلے کی کانوں کی الاٹمنٹ کے ساتھ کمرشیل کانکنی کے تحت 89 میٹرک ٹن سالانہ کے مجموعی پی آر سی کے ساتھ اب تک 48 کوئلے کی کانوں کے لیے مختص کرنے کے احکامات جاری کیے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 77
ماحولیات، جنگلات اور موسمیاتی تبدیلی کی وزارت
نیشنل زولوجیکل پارک، نئی دہلی میں سفید شیرنی کی صحت کی حالت
نیشنل زولوجیکل پارک کی سب سے معمر سفید شیرنی جس کی عمر تقریباً 17 سال ہے اور جس کا نام ”وینا رانی“ ہے، اس نے 4 فروری 2023 سے کھانا پینا چھوڑ دیا ہے۔ تفصیلی معائنے کے لیے 6 فروری 2023 کو خون کے نمونے لیے گئے اور خون کی پروفائل پکچر سے معلوم ہوا کہ وہ ہیپاٹائٹس کی بیماری میں مبتلا ہے۔ اسے نیشنل زولوجیکل پارک، نئی دہلی کے ویٹرنری آفیسر کی نگرانی میں ضروری دیکھ بھال اور علاج دیا جا رہا ہے۔
وزیراعظم کا دفتر
وزیراعظم مود ی کی اٹلی کےروم میں جی-20 سے الگ انڈونیشیا کے صدر عالیجناب جوکوویڈوڈو سے ملاقات
وزیراعظم جناب نریندر مودی نے 31 اکتوبر 2021 کو اٹلی کے روم میں جی-20 سربراہ اجلاس سے الگ انڈونیشیا کے صدر عالیجناب جوکو ویڈوڈو سے اٹلی میں ملاقات کی ۔
وزیراعظم مودی نے آئندہ سال جی -20 کی صدارت کے لئے انڈونیشیا کو مبارکباد دی اور ٹرائیکا کے جزو کے طورپر انڈونیشیا کے ساتھ مل کر کام کرنے کی بھارت کی آمادگی کا انہیں یقین دلایا ۔
دونوں لیڈروں نے ہند – انڈونیشیا جامع اسٹریٹجک شراکت داری کی موجودہ روش کے تعلق سے تبادلہ خیال کیا۔دونوں لیڈورو ں نے کووڈ -19 کی وبا کے دوران ایک دوسرے کی تیزی کے ساتھ مدد کرنے کے عمل کی ستائش کی اور کووڈ کے بعد کی صورتحال میں ایک دوسرے کے ساتھ تعاون کرنے پر اتفاق کیا ۔دونو ں رہنماؤں نے ہند- بحرالکاہل باہمی تعاون کی اہمیت پر بھی زور دیا۔
دونوں لیڈروں نے باہمی تجارت اور دونوںملکوں میں سرمایہ کاری اور عوام سے عوام کے درمیان مزید بہتر روابط کی راہ ہموار کرنے کے تئیں عہد بستگی کا اظہار کیا۔
آب وہوا کی تبدیلی کے مسائل سے نبرد آزما ہونے ، بالخصوص کلائمیٹ فائننس کے نفاذ کی ضرورت کے تئیں عہد بستگی سے متعلق بھی تبادلہ خیال ہوا ۔
شہری ہوابازی کی وزارت
کابینہ نے اروناچل پردیش کی راجدھانی ایٹہ نگر میں ہولونگی کی گرین فیلڈ ایئر پورٹ کا نام ’’ڈونئی پولو ایئر پورٹ، ایٹہ نگر’’ کرنے کو منظوری دی
یہ نام اروناچل پردیش کے عوام کی سورج  اور چاند  سے عقیدت کا مظہر ہے
وزیراعظم جناب نریندر مودی کی سربراہی میں مرکزی کابینہ کی میٹنگ میں ایٹہ نگر کے ہولونگی مقام پر گرین فیلڈ ایئرپورٹ کا نام ‘‘ڈونئی پولو ایئرپورٹ، ایٹہ نگر’’ کرنے کو منظوری دی ہے۔
اروناچل پردیش کی حکومت نے ہوائی اڈے کا نام ‘‘ڈونئی پولو ایئرپورٹ، ایٹہ نگر ’’رکھنے کے لئے قرارداد منظور کی تھی۔ یہ نام ریاست کی مالا مال روایات اور وراثت کا عکاس ہے، کیونکہ اس سے سورج  اور چاند  سے ریاست کے عوام کی عقیدت کا اظہار ہوتا ہے۔
حکومت ہند نے جنوری 2019میں ہولونگی گرین فیلڈ ایئر پورٹ کے فروغ کے لئے‘‘ اصولی طور پر ’’ منظوری دی تھی۔ یہ پروجیکٹ ایئرپورٹ اتھارٹی آف انڈیا  کے ذریعے مرکزی حکومت اور ریاستی حکومت کی مدد سے 646 کروڑ روپے کی لاگت سے چلایا جا رہا ہے۔